

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKI NAČELNIK**

**KLASA: 940-01/23-01/3**

**URBROJ: 2198-31-01-23-10**

**Gračac, 2. listopada 2023. g.**

 Temeljem članka 391. Zakona o vlasništvu i drugim stvarnim pravima (NN 91/96, 68/98,137/99, 22/00, 73/00, 114/01, 79/06, 141/06, 146/08, 38/09, 153/09, 143/12 i 152/14), članka 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20, 4/21) i Odluke o raspisivanju natječaja za prodaju nekretnine, Općinskog vijeća Općine Gračac KLASA: 940-01/23-01/3, URBROJ: 2198-31-02-23-9 od 6. rujna 2023. godine, općinski načelnik raspisuje

**NATJEČAJ**

**za prodaju nekretnina**

1. Predmet natječaja je prodaja nekretnina (građevinsko zemljište) u vlasništvu Općine Gračac označenih kao k. č. broj 379/3 površine 1.047 m2 i 381/1 površine 509 m2, obje u k. o. Gračac upisane pri Općinskom sudu u Gospiću, Zemljišno knjižnom odjelu Stalne službe u Gračacu, **s početnom natječajnom cijenom koja za obje čestice zajedno iznosi sveukupno 25.000,00 eura (188.362,50 kuna preračunato u euro primjenom fiksnog tečaja konverzije koji iznosi 1 euro = 7,53450 kuna).**

2. Pravo sudjelovanja u javnom natječaju imaju fizičke i pravne osobe koje prema važećim propisima RH mogu biti vlasnici nekretnina na području RH i koje iskažu pravni interes za kupnju obje nekretnine.

3. U cijenu nekretnine nisu uračunata porezna davanja koja plaća kupac.

4. Pisana ponuda može se podnijeti isključivo za kupnju obje iz točke 1. ovog Natječaja.

5. Uz pisanu ponudu za kupnju nekretnina iz točke 1. Natječaja, koja treba sadržavati podatke o ponuditelju, kontakt podatke, opis pravnog interesa za kupnju/ namjeravanog zahvata te iznos ponuđene cijene (koji ne može biti manji od početne cijene), ponuditelji su obvezni dostaviti preslik osobne isprave za fizičku osobu odnosno rješenja o upisu u trgovački registar za pravne osobe.

6. Najpovoljnijim ponuditeljem će se smatrati ponuditelj koji ponudi najvišu cijenu, a dostavi pravodobnu, potpunu i urednu ponudu s opisanim pravnim interesom/ namjeravanim zahvatom.

7. Općina Gračac zadržava pravo poništiti predmetni javni natječaj bez posebnog obrazloženja.

8. U slučaju prihvaćanja ponude, sklopit će se ugovor o kupoprodaji predmetne nekretnine.

9. **Ponude se dostavljaju u zatvorenoj omotnici osobnom predajom ili poštom preporučeno na adresu: Općina Gračac, Park sv. Jurja 1, 23440 Gračac, „Prodaja nekretnine- ne otvarati!“,** u roku od **osam (8) dana** od dana objave u „Zadarskom tjedniku“.

**OPĆINSKI NAČELNIK:**

 **Robert Juko, ing.**